# בני אמדורסקי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בני אמדורסקי (משמאל) לצד ישראל גוריון (מימין) וחנן יובל (באמצע).

בני אמדורסקי (1931 - 23 בינואר 1994) - זמר, מפיק, אמרגן, מסעדן ובוהמיין ישראלי.

בשנת 1957 הקים אמדורסקי יחד עם ישראל גוריון את צמד "הדודאים" לאחר שנפגשו במסיבה. אמדורסקי המשיך לשיר במסגרת הצמד במשך 36 שנים. שבע שנים לאחר מכן, בשנת 1964 יזם אמדורסקי את הקמת "שלישיית גשר הירקון". ב-1969 הקים הפיק והשתתף לצד חנן יובל ושלום חנוך בשלישיית "השלושרים", ולצד ישראל גוריון וג'וזי כץ בשלישיית "הטוב הרע והנערה", מופע ותקליט שהיה מבוסס על שירי סרטים והצגות משנות השלושים.

בשנת 1973 הצטרף אמדורסקי, יחד עם שותפו לצמד "הדודאים", לצמד הנשי "סוזן ופרן" לאלבום פולק "קשת בענן", בו חידשו שירי עם אנגלים ואמריקאים שתורגמו לעיברית על ידי תרצה אתר ודן אלמגור. האלבום לווה במסע הופעות ברחבי הארץ. אמדורסקי גם הפיק את האלבום.

אמדורסקי נחשב לאחד מהזמרים הבולטים בפסטיבלי הזמר הראשונים. אחד משיריו המפורסמים היה "ילדתי אמרי" אותו שר על פי לחן של יעקב הולנדר עם הזמרת נחמה הנדל, אתה זכה במקום הראשון באותו פסטיבל. בשנת 1990 חבר יחד עם ישראל גוריון וחנן יובל למופע בשם "שלושרים על גשר הירקון".

בני אמדורסקי נפטר ממחלת הסרטן בי"א בשבט תשנ"ד, 1994. למרות המחלה, אמדורסקי הופיע באותה התקופה בתוכנית שערך לכבודו הערוץ הראשון בהשתתפות בכירי האמנים בארץ, כשרגע השיא במופע המרגש היה כששר את שירה של נעמי שמר "אני גיטרה" שנכתב במיוחד לאירוע, ומהווה מעין סיכום חיים ופרידה.

לאחר שנפטר בני אמדורסקי הקימו שותפיו בעבר, ישראל גוריון חנן יובל וצמד הפרברים, רביעייה בשם "החברים של בני" שמופיעה מדי פעם בארועים שונים, ומשמרת בדרך זו את זכרו של הזמר והשחקן.

בנו, אסף אמדורסקי, ממשיך את דרכו כמוזיקאי. בשנת 2003 ערך אסף עם חברת התקליטים "הד ארצי" אוסף המסכם את הקריירה של אביו, אלבום כפול זה כולל שיר משותף לו ולאביו- "נחיה את היום".

## [עריכה] קישורים חיצוניים

- בני אמדורסקי, באתר MOOMA

מקור: http://he.wikipedia.org../../../%D7%91/%D7%A0/%D7%99/%D7%91%D7%A0%D7%99_%D7%90%D7%9E%D7%93%D7%95%D7%A8%D7%A1%D7%A7%D7%99.html

קטגוריות: זמרים לפי שפה: עברית | זמרים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש